Komission asetus (EY) N:o 349/2002, annettu 25 päivänä helmikuuta 2002, neuvoston asetuksen (ETY) N:o 404/93 soveltamista koskevista yksityiskohtaisista säännöistä banaanien tuontia yhteisöön koskevan järjestelmän osalta annetun asetuksen (EY) N:o 896/2001 muuttamisesta



Virallinen lehti nro L 055 , 26/02/2002 s. 0017 - 0019



Komission asetus (EY) N:o 349/2002, annettu 25 päivänä helmikuuta 2002, neuvoston asetuksen (ETY) N:o 404/93 soveltamista koskevista yksityiskohtaisista säännöistä banaanien tuontia yhteisöön koskevan järjestelmän osalta annetun asetuksen (EY) N:o 896/2001 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93(1), sellaisena kuin se on viimeksi muutettuna asetuksella (EY) N:o 2587/2001(2), ja erityisesti sen 20 artiklan, sekä katsoo seuraavaa: (1) Komission asetuksessa (EY) N:o 896/2001(3), sellaisena kuin se on viimeksi muutettuna asetuksella (EY) N:o 2351/2001(4), säädetään asetuksen (ETY) N:o 404/93 soveltamista koskevat yksityiskohtaiset säännöt, jotka ovat voimassa 1 päivästä heinäkuuta 2001 alkaen viimeksi mainitun asetuksen 18 artiklan 1 kohdassa säädettyjen tuontitariffikiintiöiden hallinnoimiseksi. (2) Asetuksen (ETY) N:o 404/93, sellaisena kuin se on muutettuna asetuksella (EY) N:o 2587/2001, 18 artiklan 1 kohdalla muutetaan tuontitariffikiintiöt 1 päivästä tammikuuta 2002 alkaen. Sillä alennettiin erityisesti C-tariffikiintiön määrää 100000 tonnia ja varattiin pääsy kiintiöön AKT-maista peräisin oleville tuotteille. Näiden muutosten vuoksi olisi otettava huomioon, että AKT-maista peräisin olevien tuotteiden kaupan rakenteisiin vaikuttavat yhä selvemmin etupäässä asetuksen (EY) N:o 896/2001 3 artiklan 1 kohdan määritelmän mukaisten perinteisten toimijoiden toteuttamien kaupallisten toimien yhdentyminen. Jotta kauppavirta voisi jatkua ja jotta ei-perinteisille toimijoille voitaisiin myöntää sellainen osa C-kiintiöistä, joka antaisi niille mahdollisuuden harjoittaa kaupallista toimintaansa tällä alalla ja suosia näin ollen tervettä kilpailua, olisi C-kiintiön perinteisten ja ei-perinteisten toimijoiden välistä jakaumaa mukautettava ja edellä mainitun asetuksen 2 artikla muutettava. Uusi jakauma vastaa paremmin kahden toimijaluokan viimeisten kolmen vuoden aikana tosiasiallisesti toteuttamia toimia. (3) Asetuksen (EY) N:o 896/2001 liitteessä mainitaan kaikkien jäsenvaltioiden viranomaiset, jotka ovat toimivaltaisia myöntämään tuontitodistuksia kolmansista maista tuotaville banaaneille. Useiden jäsenvaltioiden tekemien ilmoitusten vuoksi olisi kyseisen asetuksen liite muutettava. (4) Asetuksessa (EY) N:o 896/2001 vahvistetut määräajat huomioon ottaen tämän asetuksen säännösten on tultava voimaan välittömästi. (5) Banaanien hallintokomitea ei ole antanut lausuntoa puheenjohtajansa vahvistamassa määräajassa, ON ANTANUT TÄMÄN ASETUKSEN: 1 artikla Muutetaan asetus (EY) N:o 896/2001 seuraavasti: 1) Korvataan 2 artikla seuraavasti: " 2 artikla 1. Avataan asetuksen (ETY) N:o 404/93 18 artiklan 1 kohdan a ja b alakohdassa säädetyt A/B-tariffikiintiöt seuraavasti: a) 83 prosenttia tämän asetuksen 3 artiklan 2 kohdassa määritellyille perinteisille A/B-toimijoille; b) 17 prosenttia tämän asetuksen 6 artiklassa määritellyille ei-perinteisille A/B-toimijoille. 2. Avataan asetuksen (ETY) N:o 404/93 18 artiklan 1 kohdan c alakohdassa säädetty C-tariffikiintiö seuraavasti: a) 89 prosenttia tämän asetuksen 3 artiklan 3 kohdassa määritellyille perinteisille C-toimijoille; b) 11 prosenttia tämän asetuksen 6 artiklassa määritellyille ei-perinteisille C-toimijoille." 2) Korvataan liite tämän asetuksen liitteellä. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 25 päivänä helmikuuta 2002. Komission puolesta Franz Fischler Komission jäsen (1) EYVL L 47, 25.2.1993, s. 1. (2) EYVL L 345, 29.12.2001, s. 13. (3) EYVL L 126, 8.5.2001, s. 6. (4) EYVL L 315, 1.12.2001, s. 46. LIITE "LIITE Jäsenvaltioiden toimivaltaiset viranomaiset - BELGIA Bureau d'intervention et de restitution belge/Belgisch Interventie- en Restitutiebureau Rue de Trèves, 82/Trierstraat 82 B - 1040 Bruxelles/Brussel - TANSKA Ministeriet for Fødevarer, Landbrug og Fiskeri Direktoratet for Fødevare Erhverv; Eksportstøttekontoret Kampmannsgade 3 DK - 1780 København V - SAKSA Bundesanstalt für Landwirtschaft und Ernährung Referat 322 Adickesallee, 40 D - 60322 Frankfurt am Main - KREIKKA OPEKEPE (ex-GEDIDAGEP) Directorate Fruits and Vegetables, Wine and Industrial Products 241, Acharnon Street GR - 10446 Athens - ESPANJA Ministerio de Economía Secretaría General de Comercio Exterior Paseo de la Castellana, 162 E - 28046 Madrid - RANSKA Office de développement de l'économie agricole des départements d'outre-mer (ODEADOM) 31, Quai de Grenelle F - 75738 Paris Cedex 15 - IRLANTI Department of Agriculture and Rural Development Horticulture Division Agriculture House (7W) Kildare Street Dublin 2 Irlanti - ITALIA 15. heinäkuuta 2001 asti: Ministero del Commercio con l'Estero DG Politica Commerciale e Gestione Regime Scambi - Div. II Viale Boston, 25 I - 00144 Roma 16. heinäkuuta 2001 alkaen: Ministero delle Attività Produttive DG Politica Commerciale e Gestione Regime Scambi - Div. II Viale Boston, 25 I - 00144 Roma - LUXEMBURG Ministère de l'agriculture/Administration des services techniques de l'agriculture Service de l'horticulture 16, Route d'Esch Boîte postale 1904 L - 1014 Luxembourg - ALANKOMAAT Produktschap Tuinbouw Louis Pasteurlaan 6 Postbus 280 2700 AG Zoetermeer Alankomaat - ITÄVALTA Bundesministerium für Land- und Forstwirtschaft, Umwelt und Wasserwirtschaft Abteilung III 10 - Obst, Gemüse, Sonderkulturen Stubenring 1 A - 1012 Wien - PORTUGALI 31. joulukuuta 2001 asti: Ministério da Economia Direcção-Geral das Relações Económicas Internacionais Direcção de Serviços de Licenciamento do Comércio Externo Avenida da República, 79 P - 1069 059 Lisboa 1. tammikuuta 2002 alkaen: Ministério das Finanças Direcção-Geral das Alfândegas e dos Impostos Especiais sobre o Consumo Direcção de Serviços de Licenciamento Rua Terreiro do Trigo - Edifício da Alfândega P - 1149 060 Lisboa - SUOMI Toimijoiden rekisteröinti Maa- ja metsätalousministeriö Hallituskatu 3a , Helsinki PL 30 FIN - 00023 Valtioneuvosto Todistusten myöntäminen Tullihallitus Erottajankatu 2 PL 512 FIN - 00101 Helsinki - RUOTSI Jordbruksverket Vallgatan 8-10 S - 551 82 Jönköping - YHDISTYNYT KUNINGASKUNTA 15. lokakuuta 2001 asti: Intervention Board External Trade Division Lancaster House Hampshire Court Newcastle upon Tyne , NE99 1AW Yhdistynyt kuningaskunta 16. lokakuuta 2001 alkaen: Rural Payments Agency External Trade Division Lancaster House Hampshire Court Newcastle upon Tyne , NE99 1AW Yhdistynyt kuningaskunta"